CELEX: 
Language: hu
Date: 2020-04-24 00:00:00
Title: A BIZOTTSÁG (EU) .../... VÉGREHAJTÁSI RENDELETE a vasúti balesetekről és váratlan eseményekről szóló vizsgálati jelentések esetében követendő jelentéstételi struktúráról

EURÓPAI
                          BIZOTTSÁG
                                                   Brüsszel, 2020.4.24.
                                                   C(2020) 2518 final
              A BIZOTTSÁG (EU) .../... VÉGREHAJTÁSI RENDELETE
                                       (2020.4.24.)
   a vasúti balesetekről és váratlan eseményekről szóló vizsgálati jelentések esetében
                          követendő jelentéstételi struktúráról
                                (EGT-vonatkozású szöveg)
HU                                                                                     HU
 ---pagebreak---                    A BIZOTTSÁG (EU) .../... VÉGREHAJTÁSI RENDELETE
                                                (2020.4.24.)
       a vasúti balesetekről és váratlan eseményekről szóló vizsgálati jelentések esetében
                                   követendő jelentéstételi struktúráról
                                          (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vasútbiztonságról szóló, 2016. május 11-i (EU) 2016/798 európai parlamenti és
   tanácsi irányelvre1 és különösen annak 24. cikke (2) bekezdésére,
   mivel:
   (1)     Az (EU) 2016/798 irányelv keretszabályokat ír elő annak biztosítására, hogy az
           említett irányelv 22. cikkének megfelelően a vasúti balesetek és váratlan események
           kivizsgálásáért felelős nemzeti vizsgáló testületek az általuk végzett vizsgálati munka
           eredményeit az Unió egész területén széles körben terjesszék.
   (2)     A vizsgálatokról szóló jelentések, a bennük szereplő megállapítások és az ezek alapján
           megfogalmazott ajánlások kulcsfontosságú információkkal szolgálnak arról, hogy a
           jövőben milyen módon lehet javítani a vasútbiztonságon az egységes európai vasúti
           térségen belül. Az (EU) 2016/798 irányelv 26. cikkével összhangban a címzetteknek
           követniük kell a biztonsági ajánlásokat, és az intézkedésekről visszajelzést kell adni a
           vizsgáló testületnek.
   (3)     A közös jelentéstételi struktúra feladata, hogy elősegítse a jelentések másokkal való
           megosztását. E célból az (EU) 2016/796 rendelet2 37. cikke (3) bekezdése e) pontjának
           megfelelően létrejött az Európai Unió Vasúti Ügynökségének felelősségi körében
           kezelt nyilvános adatbázis, amely az Ügynökségen keresztül hozzáférhető.
   (4)     A hasznos információkhoz való hozzáférés megkönnyítése érdekében, és azt
           elősegítendő, hogy más európai érdekeltek is felhasználhassák azokat, a jelentés egyes
           részeit két uniós nyelven kell benyújtani.
   (5)     A struktúrának biztosítania kell, hogy a nemzeti vizsgáló testületek a munkájukat
           külső befolyástól mentesen lássák el, és hogy a vizsgálatokra az (EU) 2016/798
           irányelv 21. cikkének (4) bekezdésével összhangban független módon kerüljön sor.
   (6)     A balesetekről és váratlan eseményekről készített vizsgálati jelentések segítségével le
           kell vonni a tanulságot a korábbi tapasztalatokból. A jelentések feladata
           megkönnyíteni a biztonsági veszélyek felismerését, hogy a jövőben el lehessen kerülni
           a hasonló biztonsági kockázatokat. Lehetővé kell tenniük a vasúti ágazat szereplői
           számára, hogy felülvizsgálják az üzemeltetéssel kapcsolatos kockázatok értékelését,
   1
           HL L 138., 2016.5.26., 102. o.
   2
           Az Európai Parlament és a Tanács (EU) 2016/796 rendelete (2016. május 11.) az Európai Unió Vasúti
           Ügynökségéről és a 881/2004/EK rendelet hatályon kívül helyezéséről (HL L 138., 2016.5.26., 1. o.).
HU                                                     1                                                       HU
 ---pagebreak---            szükség esetén pedig naprakésszé tegyék biztonságirányítási rendszereiket, és ezen
           belül adott esetben korrekciós intézkedéseket fogadjanak el az (EU) 2018/762
           bizottsági rendelet3 I. mellékletének 7.1.3. pontja és II. mellékletének 7.1.3. pontja
           szerint. A vizsgálati jelentésekben szereplő információkat ezért könnyen kezelhető
           formába kell foglalni.
   (7)     Az Európai Unió Vasúti Ügynökségének (a továbbiakban: az ügynökség), amely a
           jelentések összegyűjtését végzi, megfelelő informatikai eszközt kell működtetnie,
           hogy a felhasználó egyedi igényeihez igazítva (pl. kulcsszavak használatával)
           egyszerűen le lehessen kérni az információkat.
   (8)     Az ebben a rendeletben előírt intézkedések összhangban vannak az (EU) 2016/798
           irányelv 28. cikkének (1) bekezdésében említett bizottság véleményével,
   ELFOGADTA EZT A RENDELETET:
                                                     1. cikk
                                       A rendelet tárgya és hatálya
   E rendelet közös jelentéstételi struktúrát határoz meg az (EU) 2016/798 irányelv 20. cikkének
   (1) és (2) bekezdésében említett balesetek és váratlan események vizsgálatára vonatkozóan.
                                                     2. cikk
                                         Fogalommeghatározások
   E rendelet alkalmazásában:
   1.        „ok-okozati tényező”: minden olyan cselekmény, mulasztás, esemény vagy feltétel,
             illetve ezek kombinációja, amelynek javítása, elhárítása vagy elkerülése esetén
             minden valószínűség szerint meg lehetett volna előzni a baleset vagy a váratlan
             esemény bekövetkezését;
   2.        „hozzájáruló tényező”: minden olyan cselekmény, mulasztás, esemény vagy feltétel,
             amely azáltal befolyásolja az eseményt, hogy növeli bekövetkezésének
             valószínűségét, felgyorsítja a hatásokat, vagy fokozza a következmények
             súlyosságát, de amelynek kiiktatása nem akadályozta volna meg az esemény
             bekövetkezését;
   3.        „rendszerszintű tényező”: minden olyan szervezeti, vezetési, társadalmi vagy
             szabályozási jellegű ok-okozati vagy hozzájáruló tényező, amely a jövőben
             valószínűleg hatással lehet hasonló és kapcsolódó eseményekre, különösen ideértve a
             szabályozási keretfeltételeket, a biztonságirányítási rendszer kialakítását és
             alkalmazását, a személyzet készségeit, az eljárásokat és a karbantartást.
   3
           A Bizottság (EU) 2018/762 felhatalmazáson alapuló rendelete (2018. március 8.) az (EU) 2016/798
           európai parlamenti és tanácsi irányelv alapján a biztonságirányítási rendszerek követelményeire
           vonatkozó közös biztonsági módszerek meghatározásáról, valamint az 1158/2010/EU és az
           1169/2010/EU bizottsági rendelet hatályon kívül helyezéséről (HL L 129., 2018.5.25., 26. o.).
HU                                                      2                                                  HU
 ---pagebreak---                                                3. cikk
                                     A jelentéstételi struktúra
   Az (EU) 2016/798 irányelv 20. cikkében, valamint 24. cikkének (1) és (2) bekezdésében
   szereplő rendelkezések sérelme nélkül a vizsgálati jelentéseknek az I. mellékletben
   meghatározott struktúrát kell követniük.
   Az I. melléklet 1., 5. és 6. pontját egy második hivatalos uniós nyelven is meg kell
   fogalmazni. E fordításnak legkésőbb a jelentés kézhezvételétől számított 3 hónapon belül
   rendelkezésre kell állnia.
   A jelentéseket olyan digitális formátumban kell az Ügynökség rendelkezésére bocsátani,
   amely lehetővé teszi a hozzáférést, valamint a jelentés digitális indexálását és elemzését.
                                               4. cikk
                                              Átmenet
   Azon balesetek és váratlan események tekintetében, amelyek esetében e rendelet
   hatálybalépésekor az (EU) 2016/798 irányelv 22. cikkének (3) bekezdésével összhangban már
   döntés született a vizsgálat megindításáról, a vizsgáló testület eldöntheti, hogy az
   I. mellékletben vagy a 2004/49/EK irányelv V. mellékletében meghatározott jelentéstételi
   struktúrát követi-e.
                                               5. cikk
                                   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő huszadik napon
   lép hatályba.
   Ez a rendelet teljes egészében kötelező és közvetlenül alkalmazandó valamennyi tagállamban.
   Kelt Brüsszelben, -án/-én. 2020.4.24.
                                                a Bizottság részéről
                                                elnök
                                                Ursula VON DER LEYEN
HU                                                3                                            HU
 ---documentbreak---                           EURÓPAI
                          BIZOTTSÁG
                                                   Brüsszel, 2020.4.24.
                                                   C(2020) 2518 final
                                                   ANNEX
                                      MELLÉKLET
                                     a következőhöz:
                   A BIZOTTSÁG VÉGREHAJTÁSI RENDELETE
   a vasúti balesetekről és váratlan eseményekről szóló vizsgálati jelentések esetében
                          követendő jelentéstételi struktúráról
HU                                                                                     HU
 ---pagebreak---                                                      MELLÉKLET
                                     A követendő jelentéstételi struktúra
   Az (EU) 2016/798 irányelv 24. cikkének (1) bekezdésével összhangban a balesetekről és
   váratlan eseményekről szóló jelentéseknek – a baleset vagy váratlan esemény típusához és
   súlyosságához igazított formában – a lehető legszorosabban követniük kell az itt létrehozott
   jelentéstételi struktúrát. Főszabály szerint az 1–6. címekhez tartozó valamennyi részt ki kell
   tölteni, ideértve adott esetben a betűvel jelzett alcímeket is. Amennyiben az esemény
   körülményei miatt nem áll rendelkezésre releváns információ, vagy nem kell tájékoztatást
   adni, a szóban forgó címekre vagy alcímekre vonatkozóan a „nem alkalmazandó” bejegyzést
   kell szerepeltetni, megjelölve, hogy azok e vizsgálattal összefüggésben nem tekintendők
   relevánsnak. A nyilatkozatot a megfelelő cím vagy alcím elején vagy végén összesített
   formában is meg lehet tenni.
   1.        Összefoglaló
   Az összefoglaló a jelentés szerves részét képezi és azt úgy kell megfogalmazni, hogy további
   összefüggések nélkül is értelmezhető legyen.
   Vázlatosan ismertetnie kell az esemény alapvető tényeit: a baleset vagy a váratlan esemény
   rövid leírását; azt, hogy mikor, hol és hogyan történt; valamint az okokra és a
   következményekre vonatkozó következtetéseket. Az összefoglalóban meg kell említeni a
   vizsgálat során feltárt valamennyi tényezőt (ok-okozati, hozzájáruló és/vagy rendszerszintű
   tényezők). Az összefoglalóban adott esetben fel kell sorolni a biztonsági ajánlásokat és azok
   címzettjeit.
   2.        A vizsgálat és összefüggései
   A jelentés e részében ismertetni kell a vizsgálat céljait és összefüggéseit. Fel kell benne
   tüntetni minden olyan tényezőt, például a késedelmeket, amelyeknek kedvezőtlen hatásai
   lehetnek, vagy más módon befolyásolhatják a vizsgálatot, illetve annak következtetéseit.
   1.      A vizsgálat megindítására vonatkozó határozat:
   2.      A vizsgálat megindítása mellett szóló érvek,
           hivatkozva pl. a 20. cikk (1) bekezdésére
           (súlyos baleset) vagy a 20. cikk
           (2) bekezdésének a)–d) pontjára:
   3.      A vizsgálat hatálya és korlátai, ideértve ezek        A hatályra és a korlátokra vonatkozó információkat
           indokolását, továbbá minden olyan késedelem           a 4. pontban részletesen ki lehet fejteni.
           magyarázatát, amely kockázatot jelenthet a
           vizsgálat lefolytatására vagy következtetéseire
           nézve, illetve egyéb módon befolyásolhatja azt:
   4.      A vizsgálócsoporton belüli műszaki képességek         Amennyiben az érintett személy vagy szervezet
           és funkciók részletes leírása. Itt kell feltüntetni   számára anonimitást biztosítottak, kérjük, ezt
           az egyéb vizsgálati szervekhez tartozó                indokolják.
           személyeket vagy az érintett külső feleket,
           valamint a szóban forgó személyeknek az
           eseményben részt vevő felektől való
HU                                                             1                                                    HU
 ---pagebreak---           függetlenségét alátámasztó bizonyítékokat:
   5.     Az eseményben részt vevő személyekkel vagy      Amennyiben az érintett személy vagy szervezet
          szervezetekkel a vizsgálat során és a           számára anonimitást biztosítottak, kérjük, ezt
          rendelkezésre bocsátott információkkal          indokolják.
          kapcsolatban folytatott kommunikációs és
          konzultációs folyamat leírása:
   6.     Az érintett szervezetek által felkínált         Amennyiben az érintett személy vagy szervezet
          együttműködés mértékének ismertetése:           számára anonimitást biztosítottak, kérjük, ezt
                                                          indokolják.
   7.     A jelentésben említett tények és észrevételek   pl. meghallgatások, hozzáférés az operációs rendszer
          megállapításához alkalmazott vizsgálati         dokumentációjához és felvételeihez.
          módszerek és technikák, valamint elemzési
          módszerek leírása. A tényeknek legalább a
          következőket kell rögzíteniük:
               - az esemény bekövetkezéséhez vezető
                    történések és körülmények;
               - a fentiekre utaló figyelmeztető jelek;
               - utasítások, kötelező eljárások,
                    visszacsatolási mechanizmusok
                    és/vagy ellenőrzési mechanizmusok,
                    amelyek az esemény bekövetkezéséhez
                    vezettek, vagy más módon szerepet
                    játszottak benne.
   8.     A vizsgálat során tapasztalt nehézségek és
          konkrét kihívások leírása.
   9.     Adott esetben az igazságügyi hatóságokkal való
          bármilyen kapcsolattartás.
   10.    Adott esetben a vizsgálattal összefüggésben
          releváns bármely egyéb információ.
   3.       Az esemény leírása
   A jelentés ezen részének részletes leírást kell adnia az esemény mechanizmusáról az elvégzett
   vizsgálat során gyűjtött információk alapján.
   a)       Az esemény és a háttér-információk:
   1.     Az esemény típusának leírása:
   2.     Az esemény dátuma, pontos időpontja és helye:
   3.     Az esemény helyszínének leírása, ideértve az
          esemény időpontjában fennálló időjárási és
          földrajzi körülményeket, valamint azt, hogy
          végeztek-e munkálatokat a helyszínen vagy
          annak közelében:
HU                                                      2                                                      HU
 ---pagebreak---    4. Halálos áldozatok, sérülések és anyagi károk:       Amennyiben az érintett személy vagy szervezet
           - utasok, munkavállalók vagy                   számára anonimitást biztosítottak, kérjük, ezt
                alvállalkozók, a vasúti átjárók           indokolják.
                használói, tiltott helyen járó
                személyek, a peronon tartózkodó egyéb
                személyek, nem peronon tartózkodó
                egyéb személyek,
           - áruszállítmányok, személypoggyász és
                más vagyontárgyak,
           - jármű, infrastruktúra és környezet.
   5. Egyéb következmények leírása, ideértve az
      esemény hatását az érintett szereplők rendes
      munkavégzésére:
   6. Az érintett személyek, funkcióik és az érintett     Amennyiben az érintett személy vagy szervezet
      szervezetek megjelölése, ideértve az                számára anonimitást biztosítottak, kérjük, ezt
      alvállalkozókkal és/vagy más érintett felekkel      indokolják.
      való lehetséges kapcsolódási pontokat is:
   7. A vonat(ok) leírása és azonosítói, valamint
      összeállítása, beleértve az érintett járműveket és
      nyilvántartási számukat:
   8. Az infrastruktúra és a jelzőrendszer vonatkozó
      részeinek leírása – vágánytípus, váltók,
      biztonsági reteszek, jelzők, vonatbiztosítási
      rendszerek:
   9. Adott esetben az esemény leírása szempontjából
      releváns minden egyéb információ és háttér-
      információ:
   b)   A történések tényszerű leírása:
   1. Az esemény bekövetkezéséhez vezető                  pl. a vonat indulási pontja, az érintett munkatárs
      történések megközelítő kronológiája, beleértve a    műszakjának kezdete
      következőket:
                                                          pl. a személyzet forgalomirányítással és jelzéssel
           - az érintett személyek által hozott
                                                          kapcsolatos intézkedései, az eseménnyel kapcsolatos
                intézkedések,
                                                          szóbeli üzenetek és írásbeli utasítások cseréje
           - a jármű és a műszaki berendezések
                működése,                                 pl.      ellenőrző-irányító      és      jelzőrendszer,
           - az operatív rendszer működése:               infrastruktúra,     kommunikációs        berendezések,
                                                          járművek, karbantartás stb.
   2. A történések láncolata az esemény
      bekövetkezésétől kezdve a mentőszolgálatok
      munkájának végéig, ideértve a következőket:
           - az esemény helyszínének védelmére és         pl. a vasúti vészhelyzeti eljárás elindítása, a
                őrzésére vonatkozó intézkedések,          mentőszolgálat, a rendőrség és az orvosi szolgálatok
           - a mentő- és vészhelyzeti szolgálat           vészhelyzeti eljárásának elindítása és a történések
                erőfeszítései.                            láncolata
HU                                                      3                                                         HU
 ---pagebreak---    4.        Az esemény elemzése, szükség esetén az egyes hozzájáruló tényezők tekintetében
   A jelentés ezen részében kell részletesen bemutatni az eseményt előidéző tényeket és
   megállapításokat (azaz az üzemeltetők, a járművek és/vagy a műszaki berendezések
   teljesítményét). Az elemzés nyomán azonosítani kell azokat a biztonsági szempontból kritikus
   tényezőket, köztük a figyelmeztető jelnek tekintett tényeket is, amelyek az eseményt okozták,
   vagy más módon járultak hozzá annak bekövetkezéséhez. Ok-okozati, rendszerszintű és
   hozzájáruló tényezők egyaránt előidézhetnek balesetet vagy váratlan eseményt, és ezek
   egyformán fontosak, és figyelembe kell venni őket a vizsgálat során.
   Az elemzés kiterjedhet a vasúti rendszer egészére érvényes azon körülményekre,
   visszacsatolási mechanizmusokra és/vagy ellenőrzési mechanizmusokra, amelyekről
   megállapítást nyert, hogy aktívan befolyásolják a hasonló események bekövetkezését. Ez
   magában foglalhatja az érintett felek biztonságirányítási rendszereinek működését, valamint a
   tanúsításra és a felügyeletre kiterjedő szabályozási tevékenységeket.
   A jelentéstételi struktúra által biztosított rugalmassággal összhangban (lásd fent) a következő
   információkat kell megadni minden egyes feltárt, biztonsági szempontból kritikusnak tűnő
   eseményre vagy tényezőre (ok-okozati vagy hozzájáruló) vonatkozóan.
   a)        Feladatkörök és kötelezettségek
   Az (EU) 2016/798 irányelv 20. cikke (4) bekezdésének sérelme nélkül a jelentés ezen része
   hivatott azonosítani és elemezni azon személyek és szervezetek feladatköreit és
   kötelezettségeit – szükség szerint ideérte az érintett személyzetet, valamint meghatározott
   feladataikat és funkcióikat – akikről megállapítást nyert, hogy biztonsági szempontból
   kritikus módon érintettek voltak az eseményben vagy az annak bekövetkezéséhez vezető
   bármely tevékenységben.
   1.       Vasúttársaság(ok) és/vagy pályahálózat-működtető(k):      Amennyiben az érintett személy vagy
                                                                      szervezet számára anonimitást biztosítottak,
                                                                      kérjük, ezt indokolják.
   2.       A karbantartásért felelős szervezet/szervezetek, a        Amennyiben az érintett személy vagy
            karbantartó műhelyek és/vagy bármely más karbantartási    szervezet számára anonimitást biztosítottak,
            szolgáltató:                                              kérjük, ezt indokolják.
   3.       A járművek gyártói vagy vasúti termékek egyéb szállítói:  Amennyiben az érintett személy vagy
                                                                      szervezet számára anonimitást biztosítottak,
                                                                      kérjük, ezt indokolják.
   4.       Nemzeti biztonsági hatóságok és/vagy az Európai Unió      Amennyiben az érintett személy vagy
            Vasúti Ügynöksége:                                        szervezet számára anonimitást biztosítottak,
                                                                      kérjük, ezt indokolják.
   5.       Bejelentett szervezetek, kijelölt szervezetek és/vagy     Amennyiben az érintett személy vagy
            kockázatértékelő szervezetek:                             szervezet számára anonimitást biztosítottak,
                                                                      kérjük, ezt indokolják.
   6.       A karbantartásért felelős szervezetek 2. pontban említett Amennyiben az érintett személy vagy
            tanúsító szervei:                                         szervezet számára anonimitást biztosítottak,
HU                                                         4                                                    HU
 ---pagebreak---                                                                         kérjük, ezt indokolják.
   7.       Bármely más, az esemény szempontjából releváns személy      Amennyiben az érintett személy vagy
            vagy szervezet, akár szerepel, akár nem a vonatkozó         szervezet számára anonimitást biztosítottak,
            biztonságirányítási rendszerek egyikében, illetve említésre kérjük, ezt indokolják.
            kerül valamely nyilvántartásban vagy a vonatkozó jogi
                                                                        pl.          a          jármű-üzembentartók,
            keretben:
                                                                        terminálszolgáltatók, berakodók vagy töltők
   b)       A járművek és a műszaki berendezések
   A járművek vagy a műszaki berendezések állapotával kapcsolatban azonosított olyan
   tényezők, amelyek az eseményt kiváltották, illetve az esemény következményei, ideértve az
   egyes tevékenységekhez és döntésekhez kapcsolódó lehetséges hozzájáruló tényezőket,
   amelyek lehetnek:
   1.         A járművek, a vasúti infrastruktúra vagy a műszaki
              berendezések tervezéséből eredők:
   2.         A járművek, a vasúti infrastruktúra vagy a műszaki
              berendezések telepítéséből és használatba vételéből
              eredők:
   3.         A gyártókhoz vagy a vasúti termékek egyéb
              szállítóihoz köthetők:
   4.         A      járművek     vagy     műszaki      berendezések
              karbantartásából és/vagy módosításából eredők:
   5.         A karbantartásért felelős szervezethez, a karbantartó
              műhelyekhez és más karbantartási szolgáltatókhoz
              köthetők:
   6.         A vizsgálat szempontjából lényegesnek            tartott
              bármely egyéb tényező vagy következmény:
   c)       Emberi tényezők
   Amennyiben az eseményt kiváltó vagy az annak bekövetkezéséhez hozzájáruló tényezők vagy
   a következmények emberi tevékenységekhez köthetők, figyelembe kell venni a sajátos
   körülményeket és azt, hogy a személyzet a szokásos működés során hogyan látja el a
   rutinfeladatokat, valamint azokat az emberi és szervezeti tényezőket, amelyek hatással
   lehetnek a fellépésekre és/vagy a döntésekre, ideértve az alábbiakat:
   1.         Emberi és egyéni jellemzők:
              a)         képzés és fejlődési lehetőségek, ezen belül
                         szakértelem és szakmai tapasztalat,
              b)         az eseményt befolyásoló orvosi és személyi
                         körülmények, beleértve a fizikai vagy
                         pszichológiai stresszes állapotot is,
              c)         fáradtság,
HU                                                          5                                                     HU
 ---pagebreak---          d)          motiváció és hozzáállás.
   2.    A munkakörhöz kapcsolódó tényezők
         a)          feladattervezés,
         b)          az ember és a gép közötti kapcsolatot
                     befolyásoló berendezések kialakítása,
         c)          kommunikációs eszközök,
         d)          gyakorlatok és folyamatok,
         e)          üzemeltetési szabályok, helyi utasítások,
                     személyzeti      követelmények,       karbantartási
                     előírások és alkalmazandó szabványok,
         f)          az érintett személyzet munkaideje,
         g)          kockázatkezelési gyakorlatok,
         h)          keret,      gépek,      berendezések      és      a
                     munkamódszereket formáló utasítások.
   3.    Szervezeti tényezők és feladatok:
         a)          munkaerő-tervezés és munkaterhelés,
         b)          kommunikáció, tájékoztatás és csapatmunka,
         c)          munkaerő-felvétel és kiválasztás, erőforrások,
         d)          teljesítménymenedzsment és felügyelet,
         e)          ellentételezés (díjazás),
         f)          vezetés, hatalommal kapcsolatos kérdések,
         g)          szervezeti kultúra,
         h)          jogi kérdések (beleértve a vonatkozó uniós és
                     nemzeti szabályokat és rendeleteket),
         i)          a     szabályozási      keretfeltételek    és     a
                     biztonságirányítási rendszer alkalmazása.
   4.    Környezeti tényezők:
         a)          munkakörülmények (zaj, világítás, rezgés stb.),
         b)          időjárási és földrajzi körülmények,
         c)          a helyszínen vagy annak közelében végzett
                     munkálatok.
   5.    És bármely más, a fenti 1., 2., 3. és 4. pontban említett, a
         vizsgálat szempontjából releváns tényező:
   d)   Visszacsatolási és ellenőrzési mechanizmusok, beleértve a kockázat- és
        biztonságkezelést, valamint a nyomonkövetési folyamatokat.
   1. A vonatkozó szabályozási keretfeltételek:
   2. Az érintett szereplők – a vasúttársaságok, a pályahálózat-
      működtetők, a karbantartásért felelős szervezetek, a
      karbantartási műhelyek, az egyéb karbantartási
      szolgáltatók, a gyártók és bármely más szereplő –
HU                                                       6                     HU
 ---pagebreak---          bármelyike által végzett kockázatértékelési és
         nyomonkövetési tevékenységek eljárásai, módszerei,
         tárgya és eredményei, valamint a 402/2013/EU
         végrehajtási rendelet1 6. cikkében említett független
         értékelő jelentések:
   3.    Az érintett vasúttársaság(ok) és pályahálózat-
         működtető(k) biztonságirányítási rendszere, beleértve az
         (EU) 2016/798 irányelv 9. cikkének (3) bekezdésében és
         bármely uniós végrehajtási jogi aktusban meghatározott
         alapvető elemeket:
   4.    A karbantartásért felelős szervezet/szervezetek és a
         karbantartó műhelyek irányítási rendszere, ideértve az
         (EU) 2016/798 irányelv 14. cikkének (3) bekezdésében
         és III. mellékletében, valamint bármely későbbi
         végrehajtási jogi aktusban meghatározott funkciókat:
   5.    A nemzeti biztonsági hatóságok által az (EU) 2016/798
         irányelv 17. cikkével összhangban végzett felügyelet
         eredménye:
   6.    Az Ügynökség, a nemzeti biztonsági hatóságok vagy
         más megfelelőségértékelő szervezetek által kiadott
         engedélyek, tanúsítványok és értékelési jelentések:
              - Az érintett pályahálózat-működtető(k) és
                   vasúttársaság(ok) biztonsági
                   engedélye/biztonsági tanúsítványai,
              - A helyhez kötött berendezések üzembe
                   helyezésének engedélyezése és
                   forgalombahozatali járműengedélyek,
              - A karbantartásért felelős szervezet és
                   karbantartó műhelyek (ideértve a tanúsítást is).
   7.    Egyéb rendszerszintű tényezők:
   e)       Hasonló jellegű korábbi események, ha voltak ilyenek.
   5.       Következtetések
   A következtetéseknek tartalmazniuk kell a következőket:
   a)       Az elemzés összefoglalása és az esemény okaira vonatkozó következtetések
   A következtetésekben össze kell foglalni az eseményt kiváltó és a bekövetkezéséhez
   hozzájáruló tényezők feltárásának folyamatát, ideértve mind a közvetlen, mind a mélyebb
   rendszerszintű tényezőket, valamint a hiányzó vagy nem megfelelő biztonsági intézkedéseket,
   amelyekre vonatkozóan kompenzációs intézkedéseket javasolt hozni. Utalni kell benne
   továbbá arra, hogy az érintett szervezetek biztonságirányítási rendszerei alkalmasak-e a
   1
          A Bizottság 402/2013/EU végrehajtási rendelete (2013. április 30.) a kockázatelemzésre és -értékelésre
          vonatkozó közös biztonsági módszerről és a 352/2009/EK rendelet hatályon kívül helyezéséről
          (HL L 121., 2013.5.3., 8. o.).
HU                                                       7                                                       HU
 ---pagebreak---    helyzet kezelésére, hogy a jövőben elkerülhetők legyenek a balesetek és a váratlan
   események.
   b)       Az esemény óta hozott intézkedések
   c)       További észrevételek:
   A vizsgálat során megállapított, de az esemény okaira és következményeire vonatkozó
   következtetések szempontjából nem releváns biztonsági kérdések.
   6.       Biztonsági ajánlások
   Adott esetben a jelentés ezen részében kell feltüntetni a kizárólag azt célzó biztonsági
   ajánlásokat, hogy a jövőben meg lehessen előzni a hasonló események bekövetkezését.
   Az ajánlás hiányára magyarázatot kell adni.
   A biztonsági ajánlásoknak megalapozott tényeken és egyéb kapcsolódó észrevételeken,
   valamint ezek elemzésén kell alapulniuk, hogy következtetéseket lehessen levonni az
   esemény biztonsági szempontból releváns okaira és következményeire vonatkozóan.
   Biztonsági ajánlások olyan kiegészítő megfigyelésekkel kapcsolatban is kiadhatók, amelyek
   nem állnak ok-okozati összefüggésben az eseménnyel, illetve nem járultak hozzá annak
   bekövetkezéséhez.
HU                                              8                                            HU